Roberts Birns

Roberts Birns (; , Ņujorka — , Ņujorka) bija ASV starptautiskais lielmeistars šahā (1964).

 Biogrāfija 
1960.-1970. gados bijis viens no ASV spēcīgākajiem šahistiem. 1972. gadā uzvarējis ASV šaha čempionātā.US Championship (1972) 1960. un 1962. gadā bijis ASV šaha čempionāta sudraba laureāts. 1964. gadā starptautiskajā šaha turnīrā Buenosairesā izcīnījis 3. vietu (aiz Tigrana Petrosjana un Paula Keresa). Par panākumiem turnīros FIDE 1952. gadā Birnam piešķīrusi starptautiskā meistara (IM), bet 1964. gadā - starptautiskā lielmeistara (GM) nosaukumu.

Vairākkārt piedalījies Pasaules šaha čempiona izcīņas ciklos. 1967. gadā pirmo reizi piedalījies starpzonu turnīrā Susā (Tunisija), kur gan palicis 18. vietā.1967 Sousse Interzonal Tournament Tomēr jau 1973. gadā Ļeņingradā bijis 3. vietā (aiz Anatolija Karpova un Viktora Korčnoja) un ieguvis tiesības piedalīties pretendentu mačos.1973 Leningrad Interzonal Tournament 1974. gadā Sanhuanā ceturtdaļfināla mačā piekāpies Borisam Spaskim ar 1½:4½ (+0, −3, =3). 1976. gadā starpzonu turnīrā Šveicē palicis 6. vietā, tikai par puspunktu atpaliekot no ceļazīmes uz pretendentu mačiem.

Sekmīgi pārstāvējis ASV komandu Pasaules šaha olimpiādēs, kurās piedalījies 9 reizes (1952, 1960-1962, 1966-1968, 1972-1978). Komandu vērtējumā ieguvis zelta (1976), 2 sudraba (1960, 1966) un 2 bronzas (1974, 1978) medaļas. Individuālajā vērtējumā izcīnījis sudraba (1960) un bronzas (1952) medaļas.OlimpBase :: Men's Chess Olympiads :: Robert Byrne

Pēc profesijas bijis filozofijas pasniedzējs koledžā, taču vēlāk pilnībā veltījis sevi šaham. No 1972. līdz 2006. gadam vadījis šaha nodaļu ietekmīgajā Ņujorkas laikrakstā The New York Times.A Farewell, After 34 Years, and a Memorable 1952 Game
Arī Roberta Birna brālis Donalds (1930—1976) ir bijis starptautiskais meistars šahā.

 Atsauces 

 Ārējās saites 

Kategorija:1928. gadā dzimušie
Kategorija:2013. gadā mirušie
Kategorija:Ņujorkā dzimušie
Kategorija:ASV šahisti